
Parlamentul  României

Camera  Deputaţilor
Comisia pentru sănătate şi familie
            Nr. 28 /164/  30 iunie 2011                                   
BIROULUI PERMANENT 

AL

CAMEREI DEPUTAŢILOR,
Vă înaintăm raportul asupra proiectului de Lege privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare (PLx 418/2011). Proiectul de lege a fost adoptat de Senat în şedinţa din 14 iunie 2011 în calitate de primă Cameră sesizată  şi  trimis Comisiei pentru sănătate şi familie cu adresa  nr.PLx 418 din 20 iunie 2011, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 615/2.06.2011, punctul de vedere al Ministerului Sănătăţii nr.38572 din 27.06.2011.
În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate şi familie
                                                                                          Nr. 28/ 164 /30 iunie 2011
R A P O R T 
asupra proiectului de Lege privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare
 (PLx 418/2011)

 1. Cu adresa nr. Plx 418 din 20 iunie 2011 Comisia pentru sănătate şi familie a fost sesizată, în fond, în conformitate cu prevederile art.95 şi 115 din Regulamentul Camerei Deputaţilor, republicat, cu dezbaterea proiectului de Lege privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare (PLx 418/2011) adoptat  de Senat în şedinţa din 14 iunie 2011 în calitate de primă Cameră, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 615/2.06.2011 şi punctul de vedere al Ministerului Sănătăţii nr.38572 din 27.06.2011.
 2. În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată. Prin proiectul de lege menţionat se reglementează instituirea unor măsuri pentru combaterea operaţiunilor cu produse susceptibile de a avea efecte psihoactive asemănătoare celor produse de substanţele sau preparatele stupefiante sau psihotrope, de plantele sau substanţele aflate sub control naţional. Se instituie măsuri pentru prevenirea, controlul şi combaterea consumului unor astfel de substanţe în vederea protejării sănătăţii populaţiei. 
3. Comisia pentru sănătate şi familie a dezbătut proiectul de lege menţionat în şedinţa din 28 iunie 2011. La şedinţa comisiei au participat 17 deputaţi din cei 17 membri ai comisiei. 
La dezbaterea proiectului de lege a participat, în conformitate cu prevederile art.54 şi 55 din Regulamentul Camerei Deputaţilor, republicat, dl. Cristian Anton Irimie, secretar de stat în cadrul Ministerului Sănătăţii şi dl.Corneliu Ceică, vicepreşedinte , subsecretar de stat, Autoritatea Naţională Sanitară Veterinară şi pentru Siguranţa Alimentelor.
 Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare (PLx 418/2011), cu amendamentele prevăzute în anexă. 
I. Amendamente admise

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1.
	Titlul legii

Lege privind combaterea operaţiunilor cu produse susceptibile 

de a avea efecte psihoactive, altele decât cele prevăzute 

de acte normative în vigoare

	Nemodificat
	

	 2.
	Prezenta lege a fost notificată şi adoptată cu respectarea prevederilor Directivei nr.98/34/CE a Parlamentului European şi a Consiliului din 22 iunie 1998 de stabilire a unei proceduri pentru furnizarea de informaţii în domeniul standardelor şi reglementărilor tehnice, publicată în Jurnalul Oficial al Comunităţilor Europene (JOCE), seria L nr.204 din 21 iulie 1998, amendată de Directiva 98/48/CE, transpuse în legislaţia naţională prin Hotărârea Guvernului nr.1016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările ulterioare.

	Nemodificat

	

	3.
	CAPITOLUL I
Dispoziţii generale

Art.1.-
Prezenta lege stabileşte cadrul legal aplicabil preparatelor, substanţelor, plantelor, ciupercilor sau combinaţii ale acestora, denumite în continuare produse, susceptibile să aibă efecte psihoactive, asemănătoare celor determinate de substanţele sau preparatele stupefiante ori psihotrope, plantele sau substanţele aflate sub control naţional, altele decât cele care au regimul juridic stabilit prin acte normative în vigoare, şi instituie măsuri de prevenire, control şi combaterea consumului în vederea protejării sănătăţii populaţiei de acţiunile negative ale acestora.

	Nemodificat
	

	4.
	Art.2.-
În înţelesul prezentei legi, termenii şi expresiile de mai jos au următoarele semnificaţii:



a)
substitut - orice substanţă sau asociere de substanţe de origine naturală sau sintetică, în orice stare fizică sau orice produs, plantă, ciupercă sau părţi ale acestora al căror regim juridic nu este reglementat prin alte dispoziţii legale, care are capacitatea de a produce efecte psihoactive, şi care, indiferent de conţinut, denumire, mod de administrare, de prezentare sau de publicitate este sau poate fi folosit în locul unei substanţe sau preparat stupefiant, sau cu efecte psihotrope ori în locul unei plante sau substanţe aflate sub control naţional sau pentru aceleaşi scopuri;


b)
operator - persoana fizică sau juridică, care coordonând direct sau prin interpuşi, efectuează sau intenţionează să efectueze operaţiuni de fabricare, producere, tratare, sinteză, extracţii, condiţionare, distribuire, punere în vânzare, plasare pe piaţă, livrare, procurare, ambalare, transport, stocare-depozitare, manipulare sau orice altă activitate legală de import, export, sau intermediere de produse, denumite în continuare operaţiuni cu produse;


c)
reprezentant autorizat - orice persoană fizică sau juridică stabilită în România, care a primit un mandat din partea unui operator pentru a acţiona în numele acestuia sau în nume propriu dar pe seama operatorului, în temeiul legislaţiei relevante;


d)
publicitate - orice formă de promovare destinată uneia sau mai multor persoane, realizată prin orice modalitate sau mijloc de exprimare sau informare;


e)
efecte psihoactive - unul dintre următoarele efecte pe care le poate avea un produs, atunci când este consumat de către o persoană: stimularea sau inhibarea sistemului nervos central al persoanei, având ca rezultat modificări ale funcţiilor şi proceselor psihice şi comportamentului sau crearea unei stări de dependenţă, fizică sau psihică;


f)
consumul - introducerea în organismul uman a unui produs, indiferent dacă acesta a fost dizolvat, impregnat, dispersat sau diluat, în una din următoarele modalităţi: pe cale orală sau injectabilă, inhalare, fumat sau aplicarea externă pe corpul unei persoane, în orice alt mod, în aşa fel încât produsul să ajungă în corpul unei persoane;


g)
regim juridic al produsului - ansamblul reglementărilor având ca obiect cel puţin una din operaţiunile prevăzute la lit b);


h)
autorizaţie - act tehnico-administrativ emis de Autoritatea Naţională Sanitar Veterinară şi pentru Siguranţa Alimentelor denumită în continuare A.N.S.V.S.A., care atestă că produsul nu este substitut în sensul prezentei legi, în urma efectuării unor analize şi evaluări de către laboratoarele specializate în acest sens, după caz.

	Nemodificat
Nemodificat

Nemodificat

Nemodificat

Nemodificat

Nemodificat

Nemodificat

Nemodificat

h)
autorizaţie - act tehnico-administrativ emis de Autoritatea Naţională Sanitară Veterinară şi pentru Siguranţa Alimentelor denumită în continuare A.N.S.V.S.A., care atestă că produsul nu este substitut în sensul prezentei legi, în urma efectuării unor analize şi evaluări de către laboratoarele specializate în acest sens, după caz.

	Asigurarea unităţii terminologice. Prin HG nr.1415/2009 denumirea oficială este Autoritatea Naţională Sanitară Veterinară şi pentru Siguranţa Alimentelor


	5.
	CAPITOLUL II

Autorizarea

Art.3.-
(1)
Operaţiunile cu produse care sunt susceptibile de a avea efecte psihoactive se supun autorizării în condiţiile stabilite de prezenta lege.


(2)
Până la obţinerea autorizaţiei este interzisă desfăşurarea de operaţiuni cu produsul ce face obiectul autorizării.


(3)
Se consideră că un produs este susceptibil de a avea efecte psihoactive dacă se poate aprecia în mod rezonabil că ar produce asemenea efecte, dacă nu este folosit sau nu putea fi folosit în scopul pentru care a fost produs.


(4)
La aprecierea caracterului rezonabil se pot lua în considerare, fără a se limita la acestea, următoarele criterii:



a)
lipsa ori insuficienţa elementelor pentru determinarea regimului juridic al produsului;



b)
caracteristicile produsului, în principal compoziţia, sau lipsa indicării acestora;



c)
consumul, ca destinaţie previzibilă a produsului;



d)
prezentarea produsului, etichetarea sa, orice avertizări sau instrucţiuni pentru utilizarea lui, precum şi orice altă indicaţie sau informaţie referitoare la acestea ori chiar lipsa lor.


(5)
Autorizarea este necesară şi în cazul în care operaţiunile cu produse se desfăşoară prin intermediul mijloacelor electronice.

	Nemodificat


	

	6.
	Art.4.-
Orice operator ce desfăşoară sau intenţionează să desfăşoare operaţiuni cu produse susceptibile de a avea efecte psihoactive prin consum, chiar dacă scopul pentru care a fost produs nu este consumul, altele decât cele care au regimul juridic stabilit prin acte normative în vigoare, are obligaţia de a solicita A.N.S.V.S.A. o autorizaţie, astfel cum este definită la art.2 lit.h).


	Nemodificat


	

	7.
	Art.5.-
(1)
În vederea obţinerii autorizaţiei, operatorul sau reprezentantul autorizat depune la A.N.S.V.S.A. următoarele:



a)
cerere de autorizare din care să rezulte: numele, prenumele şi domiciliul sau, după caz, denumirea şi sediul social al operatorului sau reprezentantului autorizat al acestuia, precum şi denumirea produsului şi scopul operaţiunilor pentru care se solicită autorizarea;



b)
caracteristicile calitative şi cantitative ale tuturor constituenţilor produsului, inclusiv denumirea comună internaţională, dacă există o asemenea denumire sau o referire la denumirea chimică relevantă;

c)
evaluarea riscurilor psihoactive pe care le-ar putea prezenta;


d)
descrierea metodei de fabricaţie şi de control utilizate de fabricant;


e)
explicaţiile privind măsurile de precauţie şi siguranţă ce trebuie luate pentru ca produsul să nu fie sau să nu poată fi recomandat pentru consum uman;


f)
rezultatele testelor fizico-chimice, biologice sau microbiologice şi toxicologice, după caz;


g)
o machetă a ambalajului primar şi, după caz, a ambalajului secundar, precum şi modalitatea de utilizare recomandată;



h)
dovada achitării tarifului de autorizare;



i)
orice alte documente sau informaţii pe care le consideră relevante pentru obţinerea autorizaţiei.


(2)
Odată cu documentaţia prevăzută la alin.(1), solicitantul furnizează, în recipiente/ambalaje sigilate, mostre din produsul pentru care se solicită autorizarea.


(3)
În cazul în care A.N.S.V.S.A. apreciază că sunt necesare cantităţi suplimentare de produs, notifică operatorul în acest sens.

	Nemodificat


	

	8.
	Art.6.-
A.N.S.V.S.A. analizează documentaţia depusă şi transmite mostrele furnizate de solicitant în vederea analizării compoziţiei calitative şi cantitative a produsului, laboratoarelor acreditate în Uniunea Europeană sau Spaţiul Economic European.

	Nemodificat


	

	9.
	Art.7. -
(1)
După obţinerea rezultatului analizelor de laborator, o copie certificată a acestora împreună cu documentaţia aferentă se transmite de către A.N.S.V.S.A. spre evaluare, comisiei constituită atât din specialişti ai Ministerului Sănătăţii din comisia de farmacologie clinică, toxicologie şi toxicodependenţă şi din comisia de psihiatrie, cât şi din specialişti ai Ministerului Administraţiei şi Internelor din structurile specializate, în vederea certificării dacă produsul are sau nu efecte psihoactive.


(2)
Nominalizarea persoanelor ce fac parte din comisia prevăzută la alin.(1) se aprobă prin ordin comun al ministrului sănătăţii şi al ministrului administraţiei şi internelor, în termen de maximum 10 zile, de la data intrării in vigoare a prezentei legi.


(3)
Comisia prevăzută la alin.(1) poate solicita efectuarea de analize de laborator suplimentare.

	Nemodificat


	

	10.
	Art.8.-
Cheltuielile necesare autorizării şi evaluării sunt suportate de solicitant. 


	Nemodificat


	

	11.
	Art.9.-
(1)
Dacă în urma evaluării se constată că produsul pentru care se solicită autorizarea este substitut, A.N.S.V.S.A.:



a)
comunică solicitantului refuzul de eliberare a autorizaţiei, în condiţiile prezentei legi;

b) notifică Ministerul Sănătăţii în vederea efectuării demersurilor necesare pentru înscrierea substitutului într-unul dintre tabelele anexă la Legea nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare şi respectiv la Legea nr.143/2000 privind combaterea traficului şi consumului ilicit de droguri, cu modificările şi completările ulterioare.



(2)
Dacă în urma evaluării se constată că produsul pentru care se solicită autorizarea nu este substitut, A.N.S.V.S.A. eliberează autorizaţia pentru operaţiunile şi produsele solicitate, în termen de 30 de zile de la data obţinerii rezultatelor analizelor şi evaluărilor prevăzute la art.6 şi 7.


(3)
A.N.S.V.S.A. ţine şi actualizează un registru special în care se înscriu operaţiunile şi produsele pentru care se emite autorizaţie, precum şi operatorii autorizaţi; datele din registru se fac publice prin afişare pe pagina de internet a instituţiei.


	Nemodificat

Nemodificat

b)
notifică Ministerul Sănătăţii în vederea efectuării demersurilor necesare pentru înscrierea substitutului într-unul dintre tabelele anexă la Legea nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare şi respectiv la Legea nr.143/2000 privind prevenirea şi combaterea traficului şi consumului ilicit de droguri, cu modificările şi completările ulterioare.
Nemodificat

Nemodificat


	Pentru respectarea normelor de tehnică legislativă.

	12.
	Art.10.-
Respingerea cererii de autorizare poate fi contestată de solicitant la instanţa competentă, în condiţiile Legii contenciosului administrativ nr.554/2004, cu modificările şi completările ulterioare.

	Nemodificat


	

	13.
	Art.11.-
Prevederile legale referitoare la autorizarea tacită nu sunt aplicabile pentru obţinerea autorizaţiei prevăzută în prezentul capitol.
	Nemodificat


	

	14.
	Art.12.-
Procedura de autorizare, inclusiv cea privind desfăşurarea analizelor şi evaluărilor prevăzute la art.6 şi 7, modelul cererii de autorizare, modelul autorizaţiei, precum şi cuantumul tarifelor de autorizare şi de evaluare se stabilesc prin ordin comun al ministrului sănătăţii, al ministrului administraţiei şi internelor şi al preşedintelui autorităţii naţionale sanitar veterinare şi pentru siguranţa alimentelor, care se emite în termen de maximum 10 zile de la intrarea în vigoare a prezentei legi.

	Art.12.-
Procedura de autorizare, inclusiv cea privind desfăşurarea analizelor şi evaluărilor prevăzute la art.6 şi 7, modelul cererii de autorizare, modelul autorizaţiei, precum şi cuantumul tarifelor de autorizare şi de evaluare se stabilesc prin ordin comun al ministrului sănătăţii, al ministrului administraţiei şi internelor şi al preşedintelui Autorităţii Naţionale Sanitare Veterinare şi pentru Siguranţa Alimentelor, care se emite în termen de maximum 10 zile de la intrarea în vigoare a prezentei legi.

	Asigurarea unităţii terminologice. Prin HG nr.1415/2009 denumirea oficială este Autoritatea Naţională Sanitară Veterinară şi pentru Siguranţa Alimentelor


	15.
	CAPITOLUL III

Control şi sancţiuni

Art.13.-
(1)
În cazul în care există sau se presupune în mod justificat că există un risc de a se efectua operaţiuni cu produse susceptibile de a avea efecte psihoactive, împuterniciţii legali ai Ministerului Sănătăţii, ai Autorităţii Naţionale pentru Protecţia Consumatorilor şi ai Autorităţii Naţionale Sanitare Veterinare şi pentru Siguranţa Alimentelor, au dreptul să dispună blocarea mărfii, retragerea de pe piaţă, interzicerea utilizării produselor, suspendarea activităţilor, publicităţii, sau, după caz, închiderea provizorie a locaţiilor în care aceste operaţiuni se desfăşoară.


(2)
În cazul prevăzut la alin.(1), dacă operaţiunile se desfăşoară prin mijloace electronice, Ministerul Comunicaţiilor şi Societăţii Informaţionale, la sesizarea autorităţilor competente prevăzute la alin.(1), solicită furnizorilor de servicii prin mijloace electronice blocarea accesului la conţinutul site-ului în cauză, în condiţiile legii.

(3)
Actul administrativ prin care se dispun măsurile de precauţie prevăzute la alin.(1) şi (2) poate fi contestat în condiţiile Legii nr.554/2004, cu modificările şi completările ulterioare.


(4)
În vederea efectuării testelor de laborator şi/sau evaluărilor prealabile necesare, odată cu luarea măsurilor de precauţie prevăzute la alin.(1), autorităţile vor preleva probe.



(5)
Dacă în urma testelor de laborator şi/sau evaluărilor se constată că produsul nu este substitut, măsurile de precauţie se revocă.


(6)
Cheltuielile pentru efectuarea testelor/evaluărilor prevăzute la alin.(4) se suportă de către autorităţile prevăzute la alin.(1), în funcţie de autoritatea care a dispus măsurile, urmând a fi recuperate, după caz, de la operator, în condiţiile legii.

	Nemodificat

(2)
În cazul prevăzut la alin.(1), dacă operaţiunile se desfăşoară prin mijloace electronice, Ministerul Comunicaţiilor şi Societăţii Informaţionale, la sesizarea autorităţilor competente prevăzute la alin.(1), solicită furnizorilor de servicii de comunicaţii electronice blocarea accesului la conţinutul site-ului în cauză, în condiţiile legii.

Nemodificat

Nemodificat

Nemodificat

Nemodificat


	Terminologie utilizată în Legea nr.304/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, republicată.

	16.
	Art.14.-
(1) Ori de câte ori în cadrul unei activităţi de control, efectuată potrivit dispoziţiilor legale în vigoare, se presupune în mod justificat că se efectuează operaţiuni ce au ca obiect produse susceptibile de a avea efecte psihoactive, organul de control sesizează organele de urmărire penală competente.


(2)
În cazul în care operaţiunile respective se desfăşoară prin intermediul mijloacelor electronice, organele de control competente sesizează şi Ministerul Comunicaţiilor şi Societăţii Informaţionale, care solicită furnizorilor de servicii prin mijloace electronice blocarea accesului la conţinutul site-ului în cauză, în condiţiile legii.

	Nemodificat


	

	17.
	Art.15.-
(1)
Nerespectarea de către furnizorii de servicii prin mijloace electronice, a obligaţiei de a bloca accesul la site în termen de 12 ore de la primirea solicitării prevăzute la art.13 alin.(2) şi art.14 alin.(2) din partea Ministerului Comunicaţiilor şi Societăţii Informaţionale, constituie contravenţie şi se sancţionează cu amendă de la 50.000 lei la 100.000 lei.


(2)
Constatarea contravenţiilor şi aplicarea sancţiunilor prevăzute la alin.(1) se fac de către personalul împuternicit din cadrul Ministerului Comunicaţiilor şi Societăţii Informaţionale.


(3)
Contravenţiilor prevăzute la alin.(1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare, cu excepţia art.28 şi art.29.

	Nemodificat


	

	18.
	Art.16.-
(1)
Fapta persoanei care, fără a deţine autorizaţie eliberată în condiţiile prezentei legi, efectuează operaţiuni cu produse ştiind că acestea sunt susceptibile de a avea efecte psihoactive, constituie infracţiune şi se pedepseşte cu închisoare de la 2 la 8 ani şi interzicerea unor drepturi, dacă fapta nu constituie o infracţiune mai gravă.



(2)
Fapta persoanei care, fără a deţine autorizaţie eliberată în condiţiile prezentei legi, efectuează operaţiuni cu produse despre care trebuia sau putea să prevadă că sunt susceptibile de a avea efecte psihoactive, constituie infracţiune şi se pedepseşte cu închisoare de la unu la 3 ani.

	Nemodificat


	

	19.
	Art.17.-
Fapta persoanei care, cu intenţie, efectuează operaţiuni cu produse susceptibile de a avea efecte psihoactive, pretinzând sau disimulând că acestea sunt produse autorizate potrivit legii sau a căror comercializare este permisă de lege, constituie infracţiune şi se pedepseşte cu închisoare de la 3 la 10 ani şi interzicerea unor drepturi, dacă fapta nu constituie o infracţiune mai gravă.

	Nemodificat


	

	20.
	Art.18.-
(1)
Dacă faptele prevăzute la art.16 şi 17 au avut ca urmare vătămarea uneia sau mai multor persoane care necesită pentru vindecare îngrijiri medicale de cel mult 60 de zile, pedeapsa este închisoarea de la 6 la 12 ani, şi interzicerea unor drepturi, dacă fapta nu constituie o infracţiune mai gravă.


(2)
Dacă faptele prevăzute la art.16 şi 17 au avut ca urmare vătămarea uneia sau mai multor persoane care necesită pentru vindecare mai mult de 60 de zile de îngrijiri medicale ori vreuna din consecinţele prevăzute la art.182 alin.(2) din Codul penal, pedeapsa este închisoarea de la 7 la 15 ani şi interzicerea unor drepturi, iar dacă a avut ca urmare decesul unei persoane, pedeapsa este închisoarea de la 10 la 20 de ani şi interzicerea unor drepturi, dacă fapta nu constituie o infracţiune mai gravă. 

	Nemodificat


	

	21.
	Art.19.-
Constituie  infracţiune şi se pedepseşte cu închisoare de la 6 luni la 3 ani sau cu amendă împiedicarea, sub orice formă, a personalului cu atribuţii de control din cadrul autorităţilor competente de a intra, în condiţiile prevăzute de lege, în timpul programului normal de lucru, în sedii şi incinte, cu scopul efectuării controlului.

	Nemodificat


	

	22.
	Art.20.-
Publicitatea făcută oricăror produse, pretinzând în mod credibil că prin consum acestea produc efecte psihoactive constituie infracţiune şi se pedepseşte cu închisoare de la unu la 3 ani şi interzicerea unor drepturi.

	Nemodificat


	

	23.
	Art.21.-
(1)
Infracţiunile prevăzute de prezenta lege sunt de competenţa Direcţiei de Investigare a Infracţiunilor de Criminalitate Organizată şi Terorism.


(2)
Procurorii specializaţi din cadrul Direcţiei de Investigare a Infracţiunilor de Criminalitate Organizată şi Terorism efectuează în mod obligatoriu urmărirea penală pentru infracţiunile prevăzute la alin.(1).

	Nemodificat


	

	24.
	CAPITOLUL IV

Dispoziţii tranzitorii şi finale

Art.22.-
(1) Prevederile referitoare la obţinerea autorizaţiei se aplică în mod corespunzător şi operatorilor care, la data intrării în vigoare a prezentei legi, desfăşoară operaţiuni cu produse susceptibile de a avea efecte psihoactive.


(2)
Cererea de autorizare, însoţită de documentaţia necesară, se depune în termen de o zi de la data intrării în vigoare a normelor prevăzute la art.12 din prezenta lege.
                   (3)
Dispoziţiile art.15 alin.(1) intră în vigoare la 10 zile de la data intrării in vigoare a prezentei legi.


	Nemodificat


	


În urma dezbaterilor, nu au fost înregistrate amendamente respinse.

                                 PREŞEDINTE,                                                                                             SECRETAR,
                             RODICA NASSAR                                                                                          ION BURNEI
Întocmit,

Florin Danciu – consilier parlamentar

